OzLabs/hebrew-wiki-articles huggingface dataset:
משולם (סרט)

[[אייל בלחסן ונעם שיזף, יוצרי הסרט "משולם", צילום: עופר וקנין]]
משולם הוא סרט תיעודי שיצרו אייל בלחסן ונועם שיזף בשנת 2015. הסרט עוסק בהתבצרות הרב עוזי משולם עם חסידיו החמושים בביתו ביהוד, בטענה שמדינת ישראל העלימה את פרשת חטיפת ילדי תימן. הסרט מביא הקלטות, וצילומים מהאירוע.

הסרט הוקרן לראשונה בפסטיבל הסרטים בחיפה ב-29 בספטמבר 2015.

הסרט מבקר את הממסד ואת משטרת ישראל.

==רקע==
בפרשת חטיפת ילדי תימן נעלמו ומתו, לפי הטענות, אלפי ילדים של משפחות תימניות. הרב משולם וחסידיו התבצרו ב–1994 בביתו ביהוד במשך 52 יום בדרישה שתוקם ועדת חקירה ממלכתית בפרשה. ההתבצרות הסתיימה בחילופי אש שבהם נהרג אחד מאנשיו של משולם.
בעקבות הפרשה שהה משולם בכלא שש שנים וחצי.

==הפקה ושידור==
יוצרי הסרט בלחסן ושיזף התקשו לגייס כספים לטובת הפקת הסרט, עד שמצאו סיוע באנשי ערוץ 8. היוצרים נסמכו על חומרים שסיפק בנו של משולם, שהיגר לטורונטו, ועל ראיונות עם בכירי המשטרה באותו הזמן כמו אסף חפץ. הסרט מציג את סיפורו של משולם מזווית אוהדת.

מלבד ערוץ 8 בהוט, שודר הסרט באוקטובר 2017 בערוץ כאן 11.

בשנת 2022 שודר בערוץ כאן 11 סרט הדוקו-דרמה "חידת משולם", שבו מתואר סיפורו של עוזי משולם. בשונה מסרט זה מלבד עדויות, צילומי וידאו והקלטות מהתבצרות הרב משולם וחסידיו, נעשה שחזור אירוע ההתבצרות באמצעות שחקנים, את משולם מגלם השחקן יואב לוי.

==קישורים חיצוניים==

* [https://web.archive.org/web/20180804143949/http://childrenofyemen.com/2016/01/20/%d7%94%d7%a1%d7%a8%d7%98-%d7%a2%d7%9c-%d7%94%d7%a8%d7%91-%d7%a2%d7%95%d7%96%d7%99-%d7%9e%d7%a9%d7%95%d7%9c%d7%9d-%d7%96%d7%9c-%d7%94%d7%99%d7%93-%d7%9e%d7%a2%d7%a8%d7%95%d7%a5-8/ הסרט "משולם"] באתר [https://web.archive.org/web/20160701024819/https://childrenofyemen.com/ חטיפת ילדי תימן בלקן ומזרח].

==הערות שוליים==

קטגוריה:סרטי 2015
קטגוריה:סרטים תיעודיים ישראליים
קטגוריה:פרשת ילדי תימן
קטגוריה:סרטים ישראליים משנת 2015
ממשלת ילצין-גאידר

ממשלת ילצין - גאידר הוא כינויה של הממשלה הראשונה ברוסיה שלאחר התפרקות ברית המועצות, טרם הקמת הפדרציה הרוסית.

הממשלה כיהנה מה-6 בנובמבר 1991 (עת מונה ילצין לראש ממשלה) ועד ה-14 בדצמבר 1992 (כשכוננה ממשלת צ'רנומירדין). בוריס ילצין כיהן כראש ממשלה מנובמבר ועד ה-15 ביוני 1992 כשמינה את ייגור גאידר להחליפו כיו"ר מועצת השרים הרוסית.

ממשלת ילצין - גאידר פעלה רבות לביצוע רפורמות כלכליות רבות בממשלה בניסיון להפוך את הכלכלה הריכוזית לכלכלת שוק בסגנון מערבי אך רפורמות השוק הליברליות וההפרטה המהירה של מפעלים ממשלתיים, הביאו ליצירת מעמד האוליגרכים בשנים הבאות.

==הרכב הממשלה==
{| class="wikitable"
|-
! תפקיד
! שם
|-
|rowspan="2"| ראש ממשלה
| בוריס ילצין
|-
| יגור גאידר (ממלא מקום)
|-
| סגן ראשון לראש הממשלה
| גנאדי בורבוליס
|-
| סגן ראשון לראש הממשלה
| יגור גאידר
|-
| סגן ראשון לראש הממשלה
| ולדימיר שומייקו
|-
| סגן ראש הממשלה
| אלכסנדר שוחין
|-
| סגן ראש הממשלה
| יגור גאידר
|-
| סגן ראש הממשלה
| ויקטור צ'רנומירדין
|-
| סגן ראש הממשלה
| סרגיי שחראי
|-
| סגן ראש הממשלה
| מיכאיל פולטוראנין
|-
| סגן ראש הממשלה
| ולרי מחראדזה
|-
| סגן ראש הממשלה
| גאורגי ז'יז'ה
|-
| סגן ראש הממשלה
| אנטולי צ'ובאיס
|-
| סגן ראש הממשלה
| בוריס סאלטיקוב
|-
| השר לאנרגיה אטומית
| ויקטור מיכאילוב
|-
| שר הביטחון
| ויקטור בראניקוב
|-
| השר ליחסי חוץ כלכליים
| פיוטר אוון
|-
|rowspan="2"| שר הפנים
| אנדריי דונאייב
|-
| ויקטור ירין
|-
| שר הבריאות
| אנדריי וורוביוב 
|-
| שר החוץ
| אנדריי קוזירב
|-
| שר התרבות
| יבגני סידורוב
|-
| שר המדע, ההשכלה הגבוהה והמדיניות הטכנולוגית
| בוריס סאלטיקוב
|-
|rowspan="2"| שר ההגנה
| בוריס ילצין (ממלא מקום)
|-
| פאבל גרצ'וב
|-
|rowspan="2"| שר ההשכלה
| אדוארד דנייפרוב
|-
| יבגני טקאצ'נקו (ממלא מקום)
|-
| השר למשאבי טבע וסביבה
| ויקטור דנילוב-דניליאן
|-
| שר העיתונות והמידע 
| מיכאיל פולטוראנין
|-
| שר הרכבות
| גנאדי פאדייב
|-
| שר החקלאות
| גנאדי קוליק
|-
| שרת הרווחה
| אלה פמפילובה
|-
| שר התקשורת
| ולדימיר בוגלאק
|-
| שר הדלק והאנרגיה
| ולדימיר לופוחין
|-
| שר התחבורה
| ויטלי יפימוב
|-
| שר העבודה
| גנאדי מלניקיאן
|-
| שר המשפטים
| ניקולאי פיודורוב
|-
| שר הכלכלה
| אנדריי נצ'אייב
|-
| ראש המרכז הפדרלי לאדמה ורפורמה אגרו-תעשייתית(בדרגת שר)
| ויטלי יארמולנקו
|-
| נציב הבנק המרכזי(בדרגת שר)
| ויקטור גראצ'נקו
|-
| ראש הוועדה הממלכתית למדיניות נגד מונופולים ותמיכה במבני כלכלה חדשים(בדרגת שר)
| לאוניד בוצ'ין 
|-
| ראש הוועדה הממלכתית לבטיחות קרינה וגרעין(בדרגת שר)
| יורי וישנבסקי
|-
| ראש הוועדה הממלכתית לתברואה ופיקוח אפידמיולוגי(בדרגת שר)
| יבגני בליאייב
|-
| ראש הוועדה הממלכתית לפיתוח סוציו-אקונומי של הצפון(בדרגת שר)
| ולדימיר קוראנין
|-
|rowspan="2"| ראש הוועדה הממלכתית להגנה סוציאלית אזרחית ושיקום האזורים שהושפעו מאסון צ'רנוביל ותקריות קרינה אחרות(בדרגת שר)
| סמיון וולוצ'יוק
|-
| וסילי ווזניאק
|-
| ועדת המכס הממלכתית(בדרגת שר)
| אנטולי קרוגלוב
|-
| ראש הוועדה הממלכתית לניהול רכוש המדינה(בדרגת שר)
| אנטולי צ'ובאיס
|-
| ראש הוועדה הממלכתית למצבי חירום(בדרגת שר)
| סרגיי שויגו
|-
| ראש הוועדה הממלכתית לשיתוף פעולה עם חבר המדינות(בדרגת שר)
| ולדימיר מאשיץ
|-
| מזכיר הממשלה(בדרגת שר)
| אלכסיי גולובקוב
|}
==קישורים חיצוניים==

קטגוריה:1991 בברית המועצות
קטגוריה:רוסיה: היסטוריה
ילצין
מיהאי קורהוט

מיהאי קורהוט (בהונגרית: Mihály Korhut; נולד ב-1 בדצמבר 1988 במישקולץ שבהונגריה) הוא כדורגלן הונגרי המשחק בעמדת המגן שמאלי בקבוצת דברצן ובנבחרת הונגריה.

==קריירה==
קורהוט הצטרף למחלקת הנוער של קבוצת דברצן, וב-1 באוגוסט 2009 ערך את הופעת הבכורה שלו בקבוצה הבוגרת של המועדון, בניצחון הביתי 2–0 מול לומברד-פאפא. ב-26 במאי 2010 זכה עם דברצן בגביע ההונגרי, לאחר ניצחון על זלאגרסגי ט.א. במשחק הגמר, ובתום הענה זכתה הקבוצה גם באליפות ליגת העל ההונגרית והשלימה דאבל.

במהלך 2011 הושאל קורהוט לתקופה קצרה לקבוצת קאפושוואר, בשורותיה שיחק 10 משחקים. ב-1 במאי 2012 זכה קורהוט עם דברצן בגביע, לאחר ניצחון בבעיטות הכרעה מול מ.ט.ק. בודפשט. בעונת 2013/2014 זכה קורהוט עם דברצן בגביע הונגרי בפעם השלישית ברציפות, ועם עוד זכייה באליפות השלימה הקבוצה דאבל נוסף.

ב-29 באוגוסט 2016 הגיע קורהוט לישראל וחתם לארבע שנים בהפועל באר שבע. ב-15 בספטמבר ערך קורהוט את הופעת הבכורה שלו במועדון, כאשר פתח בהרכב בניצחון 2–0 על אינטר מילאנו באצטדיון סן סירו במסגרת הליגה האירופית. ב-22 בספטמבר כבש קורהוט את שער הבכורה שלו בהפועל באר שבע, בתיקו 2–2 מול מכבי חיפה במסגרת גביע הטוטו. ב-28 בדצמבר זכה קורהוט עם באר שבע בגביע הטוטו לאחר ניצחון 4–1 מול הפועל קריית שמונה במשחק הגמר. בסך הכל ערך 21 הופעות ליגה בעונה זו, ובסופה זכה עם הקבוצה באליפות. בתחילת עונת 2017/2018 זכה עם הקבוצה בתואר אלוף האלופים, אך לאחר מכן סבל מפציעות ואיבד את מקומו בהרכב לאורן ביטון. בסך הכל ערך 9 הופעות ליגה בעונה זו, ובסופה זכה עם הקבוצה שוב באליפות.

ב-12 בינואר 2019 קורהוט חתם באריס סלוניקי מליגת העל היוונית. ב-22 ביולי 2020 חזר קורהוט לדברצן.

===נבחרת הונגריה===
קורהוט ערך את הופעת הבכורה שלו במדי נבחרת הונגריה ב-22 במאי 2014, במשחק ידידות מול דנמרק שהסתיים בתיקו 2–2. קורהוט נכלל בסגל הנבחרת ההונגרית לטורניר הגמר של יורו 2016 בצרפת.

==תארים==
;דברצן
* אליפות הונגריה (3): 2009/2010, 2011/2012, 2013/2014
* הגביע ההונגרי (4): 2009/2010, 2011/2012, 2012/2013, 2013/2014

;הפועל באר שבע
*אליפות (2): 2016/2017, 2017/2018
*אלוף האלופים (1): 2017/2018
*גביע הטוטו (1): 2016/2017

== קישורים חיצוניים ==

* [http://football.org.il/players/player/?player_id=178430 עמוד השחקן] באתר ההתאחדות לכדורגל בישראל

==הערות שוליים==

קטגוריה:כדורגלנים הונגרים
קטגוריה:מגני כדורגל הונגרים
קטגוריה:מישקולץ: כדורגלנים
קטגוריה:כדורגלני דברצן
קטגוריה:כדורגלני הפועל באר שבע
קטגוריה:כדורגלני אריס סלוניקי
קטגוריה:כדורגלני נבחרת הונגריה
קטגוריה:כדורגלנים זרים בישראל
קטגוריה:כדורגלני יורו 2016
קטגוריה:הונגרים שנולדו ב-1988
אל ויליאמסון

אלפונסו "אל" ויליאמסון (Alfonso "Al" Williamson;21 במרץ 1931 – 12 ביוני 2010) היה מאייר וקומיקסאי אמריקאי שהתמחה בהרפתקאות, מערבונים מדע בדיוני ופנטזיה.
== ביוגרפיה ==
נולד בניו יורק, ובילה את רוב ילדותו המוקדמת בבוגוטה, קולומביה לפני שחזר לארצות הברית בגיל 12. בצעירותו, ויליאמסון פיתח עניין בקומיקס, במיוחד בפלאש גורדון של אלכס ריימונד. הוא לקח שיעורי אמנות בבית ספר לאנימציה של ברן הוגארת', שם התחבר עם הקרקטוניסטים לעתיד ואלי ווד ורוי קרנקל. הם הציגו לו עבודות של מאיירים שהשפיעו על קומיקס הרפתקאות. זמן קצר לאחר מכן הוא עבד בצורה מקצועית בתעשיית הקומיקס. העבודות הבולטות ביותר שלו כוללות את הקומיקס מדע בדיוני/פנטזיה שפרסם ב EC Comics בשנות החמישים תחת הכותרות Weird Science Weird Fantasy.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ניו יורק: אישים
קטגוריה:מאיירים אמריקאים
קטגוריה:אמריקאים ממוצא קולומביאני
קטגוריה:אמריקאים שנולדו ב-1931
קטגוריה:אמריקאים שנפטרו ב-2010
מוסא מארגה

מוסא מארגה (בצרפתית: Moussa Marega; נולד ב-14 באפריל 1991) הוא כדורגלן המשחק כחלוץ וכקיצוני ימני בנבחרת מאלי ובקבוצת הכדורגל שארג'ה.

מארגה נולד בלז אוליס שבפרברי פריז, והחל את הקריירה במועדון כדורגל קטן באברי, צרפת, ב-2011. הוא עבר בין מספר מועדונים צרפתיים, בהם קבוצה מהעיר אמיין, וב-2014 עבר לעונה אחת לקבוצת אספרנס מהעיר תוניס. ב-2015 עבר לקבוצה הפורטוגזית מאריטימו מהאי מדיירה; בעונה זו כבש 15 שערים. בשנה שלאחר מכן עבר לקבוצת פורטו.

==קישורים חיצוניים==

* [http://www.thefinalball.com/player.php?id=280401 מוסא מארגה], באתר the final ball

קטגוריה:כדורגלנים מאלים
קטגוריה:חלוצי כדורגל מאלים
קטגוריה:כדורגלני אמיין
קטגוריה:כדורגלני אספראנסה דה תוניס
קטגוריה:כדורגלני מאריטימו
קטגוריה:כדורגלני פורטו
קטגוריה:כדורגלני ויטוריה דה גימארייש
קטגוריה:כדורגלני אל-הילאל
קטגוריה:כדורגלני א-שארג'ה
קטגוריה:כדורגלני נבחרת מאלי
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2019
קטגוריה:ספורטאים צרפתים בפורטוגל
קטגוריה:ספורטאים צרפתים בערב הסעודית
קטגוריה:ספורטאים זרים בתוניסיה
קטגוריה:ספורטאים זרים בפורטוגל
קטגוריה:ספורטאים זרים בערב הסעודית
קטגוריה:ספורטאים זרים באיחוד האמירויות הערביות
קטגוריה:מאלים שנולדו ב-1991
מספר פרנטל

מספר פרנטל (באנגלית: Prandtl number. מסומן לרוב כ-Pr) הוא מספר חסר מימד, הנקרא על שמו של לודוויג פרנטל , שמייצג את היחס בין דיפוזיית התנע, לבין דיפוזיית החום. הערך של מספר פרנטל מתקבל לפי הנוסחה הבאה:

<math>\mathrm{Pr} = \frac{\nu}{\alpha} = \frac{\mu / \rho}{k / c_p \rho} = \frac{c_p \mu}{k}</math>

כאשר הסימונים ויחידות המידה שלהן:
* <math>\nu</math> : מקדם דיפוזיית התנע - אשר נקרא צמיגות קינמטית, <math>\nu = \mu/\rho</math>, ( m<sup>2</sup>/s)
* <math>\alpha</math> : מקדם דיפוזיית החום <math>\alpha = k/(\rho c_p)</math>, (m<sup>2</sup>/s)
* <math>\mu</math> : צמיגות דינמית (Pa s = N s/m<sup>2</sup>)
* <math>k</math> : מקדם הולכת החום ( W/m*K)
* <math>c_p</math> : קיבול החום הסגולי (בלחץ קבוע), ( J/kg-K)
* <math>\rho</math> : צפיפות ( kg/m<sup>3</sup>).

== משמעות ==
מספר פרנטל מתאר את היחס בין דיפוזיית התנע לבין דיפוזיית החום.
* כאשר <math>Pr>>1</math> ניתן לומר שדיפוזיית התנע יותר משמעותית מאשר דיפוזיית החום. דוגמה לכך היא שמן, חומר בעל צמיגות גבוהה.
* כאשר <math>Pr<<1</math> ניתן לומר שדיפוזיית החום יותר משמעותית מדיפוזיית התנע. דוגמה לכך היא מתכות נוזליות למיניהן, כספית, NaK וכדומה, להן צמיגות נמוכה ואילו מקדם הולכת חום מאוד גבוה, כצפוי במתכות.

== שכבות גבול ==

מספר פרנטל, כמו כן, יכול להצביע על יחס בין גודל של שכבת גבול של המהירות לבין שכבת הגבול התרמית.
הסיבה לכך היא ששכבת הגבול של המהירות תלויה בצמיגות של נוזל (לדוגמה, כמה רחוק הוא מעביר תנע מתנאי אי-החלקה על השפה), ואילו שכבת גבול תרמית תלויה בדיפוזיית החום (לדוגמה, כמה רחוק עובר חום מטמפרטורה על השפה).

ניתן לומר באופן כללי כי קיים קשר

<math>{\delta \over \delta_T} = Pr^{n}</math>

כאשר n היא חזקה חיובית ואילו <math>{\delta}</math> מייצג את עובי שכבת הגבול של המהירות ו-<math>{\delta_T}</math> מייצג את עובי שכבת הגבול של הטמפרטורה.

לדוגמה כאשר מדובר בחומרים בעלי Pr>0.6 ניתן לומר כי

<math>{\delta \over \delta_T} = Pr^{1/3}</math>

== מעבר חום ==

מכיוון שמספר פרנטל מצביע על היחס בין עובי שכבת הגבול של המהירות לשכבת הגבול התרמית, ניתן לראות אותו משחק תפקיד בחישובים שונים של מקדמי הסעה כאשר ישנה הסעה טבעית או מאולצת.
לדוגמה עבור מקרה של זרימה מאולצת על פני פלטה קיימת הקורלציה הבאה, אשר מקשרת בין מספר נוסלט מקומי (שממנו ניתן להסיק על מקדם ההסעה המקומי) לבין מספר פרנטל וריינולדס.

(עבור מקרה בו Pr>=0.6)

<math>{Nu_x} =0.332(Re_x)^{1/2}Pr^{1/3}</math>

== דוגמאות לערכים ==
{| class="wikitable"
!חומר
!טמפרטורה (K)
!Pr
|-
|גליצרין C3H5(OH)3
|273 - 0 מעלות צלזיוס
|85,000
|-
|
|300 - 27 מעלות צלזיוס
|6780
|-
|כספית
|273
|0.0290
|-
|
|300
|0.0248
|-
|מים (במצב נוזל רווי)
|275
|12.22
|-
|
|300
|5.83
|}

== ראו גם ==
* שכבת גבול
* דמיות
* מעבר חום
* משוואת החום

== לקריאה נוספת ==
<div style="direction: ltr;">
* Frank.P Incropera, David.P Dewitt, Fundamentals of Heat and Mass Transfer, 7th Edition, JOHN WILEY & SONS, 2011
</div>

קטגוריה:גדלים פיזיקליים חסרי ממדים
קטגוריה:הידרודינמיקה
קטגוריה:תרמודינמיקה
ג'ניפר גרייס

ג'ניפר גרייס (באנגלית: Jennifer Gareis; נולדה ב-1 באוגוסט 1970) היא שחקנית אמריקאית.

==ביוגרפיה==
גרייס נולדה בפנסילבניה. היא בוגרת תואר ראשון בחשבונאות ובמנהל עסקים. ב-1992 זכתה במקום שלישי בתחרות מיס פנסילבניה ארצות הברית, וב-1994 נבחרה למיס ניו יורק, ובתחרות מיס ארצות הברית שנערכה באותה שנה בטקסס דורגה בשלב הראיונות בששת המועמדות המובילות, שלבסוף זכתה לו פארקר, מיס דרום קרוליינה. 

ב-2002 דורגה על ידי המגזין "מקסים" כאחת מ-100 הנשים הסקסיות ביותר בעולם.

=== משחק ===
את תפקיד המשחק הראשון שלה קיבלה ב-1996 בתפקיד מינורי בסרט "שתי פנים למראה". 

ב-1997 החלה לשחק באופרת הסבון "צעירים חסרי מנוח" את דמותה של גרייס טרנר. את תפקיד זה עשתה עד 2002, ושבה לתפקיד אורח עם אותה הדמות ב-2004 וב-2014. 

בשנת 2000 שיחקה בדרמה "בלוז לעיר המזל" ושיחקה בקומדיה המצליחה "איזה מין שוטרת".

בשנת 2005 הופיעה בשני פרקים של הסדרה "ורוניקה מארס". 

החל משנת 2006 משחקת גרייס באופרת הסבון הפופולרית "היפים והאמיצים" בתפקיד דונה לוגן.

==קישורים חיצוניים==

* 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:דוגמניות אמריקאיות
קטגוריה:דוגמנים אמריקאים
קטגוריה:זוכות מיס ניו יורק ארצות הברית
קטגוריה:משתתפות בתחרות מיס ארצות הברית
קטגוריה:משתתפות בתחרות מיס פנסילבניה ארצות הברית
קטגוריה:בוגרי מכללת פרנקלין ומרשל
קטגוריה:אמריקאיות שנולדו ב-1972
קטגוריה:אמריקאים שנולדו ב-1972
בית ממכר עתיקות (סרט, 2007)

בית ממכר עתיקות (באנגלית: The Old Curiosity Shop) הוא סרט טלוויזיה בריטי עיבוד לספר "בית ממכר עתיקות" מאת צ'ארלס דיקנס. מככבים בסרט סופי ואוואסור בתפקיד נל טרנט, דרק ג'קובי בתפקיד הסבא של נל, טובי ג'ונס בתפקיד קווילפ וג'ורג' מק'קיי בתפקיד קיט החבר של נל. שידור הבכורה היה ב-26 בדצמבר 2007 ברשת ITV.

==צוות השחקנים==
* אדריאן רולינס - ג'ייקוב
* דרק ג'קובי - סבא
* זואי ואנאמייקר - גברת ג'ארלי
* טובי ג'ונס - קווילפ
* אדם גודלי - סמפסון בראס
* ג'ינה מקי - סאלי בראס
* בריאן דיק - פרדי טרנט
* סופי ואוואסור - נל טרנט
* ג'ורג' מק'קיי - קיט נאבלס
* סטיב פמברטון - מר שורט
* ג'וזי לורנס - גברת ג'יניווין
* ברדלי וולש - מר ליגרס
* אנה מאדלי - בטסי קווילפ
* ג'ף ברטון - דיק סוויבלר
* שרלין מק'קנה - המרקיזה
* קלי קמפבל - גברת נאבלס
* קייטי דון - התינוק של משפחת נאבלס
* פיליפ נון - רודני

==קישורים חיצוניים==

* [http://www.pbs.org/wgbh/masterpiece/curiosityshop/index.html "בית ממכר עתיקות"] באתר pbs.org

==הערות שוליים==

קטגוריה:סרטי טלוויזיה בריטיים
קטגוריה:סרטי 2007
קטגוריה:סרטים המבוססים על בית ממכר עתיקות
יחסי ארצות הברית – קטר

יחסי ארצות הברית – קטר הם היחסים הדיפלומטיים שבין ארצות הברית של אמריקה למדינת קטר. קטר וארצות הברית הן בעלות ברית אסטרטגיות. קטר מוגדרת כבעלת ברית עיקרית שאינה בנאט"ו על ידי ארצות הברית מאז שנת 2022.

== יחסים דיפלומטים ==
היחסים בין שתי המדינות התחממו מאז פתיחת השגרירות האמריקנית בדוחה במרץ 1973. שגריר ארצות הברית התושב הראשון, רוברט פאגנלי, הגיע ביולי 1974. קטר וארצות הברית הסכימו על יוזמות מדיניות אזורית מזרח תיכוניות שמטרתן הגדלת הביטחון במפרץ הפרסי. בין שתי המדינות גם קישורים כלכליים נרחבים. קטר פתחה גם מוסדות חינוך בינלאומיים בארצות הברית כדי לשרת את הצעירים הקטרים באתניות שלהם אשר גרים בארצות הברית. בשטחה של קטר מתקן צבאי אמריקאי.

== קשרים חינוכיים ==
מאות סטודנטים קטרים לומדים בארצות הברית. שש אוניברסיטאות אמריקאיות הקימו שלוחות בקטר, בית ספר לאומנויות של אוניברסיטת וירג'יניה קומונוולת', בית הספר לרפואה של אוניברסיטת קורנל, אוניברסיטת טקסס A&M (TAMUQ), אוניברסיטת קרנגי מלון (CMU-Q), בית הספר לשירות החוץ של אוניברסיטת ג'ורג'טאון (SFS-קטר), ואוניברסיטת נורת'ווסטרן אשר נוספה לקריית החינוך הקטרית בשנת 2008.

== ביקורים רשמיים חשובים ==
אמיר קטר תמים בן חמד אאל ת'אני ביקר בוושינגטון די. סי. ב-24 בפברואר 2015, והנשיא ג'ורג' ווקר בוש ביקר בקטר בשנת 2003 הנשיא דיבר בביקורו אל חיילי ארצות הברית המוצבים בקטר. דונלד רמספלד, מזכיר ההגנה ה-21 של ארצות הברית בשנים 2001 עד 2006 ביקר בקטר בשנת 2002. מזכירת המדינה הילרי רודהם קלינטון ביקרה בקטר בפברואר 2010. מזכיר המדינה ג'ון קרי ביקר גם הוא בקטר ואף נפגש עם האמיר בחודש מרץ 2013.

== קשרים ביטחוניים וצבאיים ==
החל משנת 1992, לקטר יש קשרים צבאיים קרובים עם ארצות הברית, וממוקם בה המטה המרכזי של הצבא במפרץ הפרסי ומרכז תפעול האוויר המשולב.

נכון לשנת 2015, הבסיסים האמריקאים הבאים קיימים כיום:
* אל-חודייד - בסיס חיל האוויר האמריקאי
* אסליילה - בסיס הצבא האמריקאי
בשנת 2003, נסגר הבסיס האמריקני הגדול ביותר בקטר - בסיס חיל האוויר האמריקאי בדוחה.

בשנת 2014, ארצות הברית מכרה לקטר כלי נשק בשווי 11 מיליארד דולר אמריקאי, כולל מסוקי AH-64 אפאצ'י וטילי פטריוט. קטר גם הודיעה כי תרכוש מסוקים נוספים תמורת 2.76 מיליארד דולר אמריקאי.

==קישורים חיצוניים==

* 

== הערות שוליים ==

*
בני בן ארי

בני בן ארי (נולד ב-18 באוקטובר 1970 בקיבוץ טירת צבי) הוא תת-אלוף במילואים בצה"ל המכהן כקצין מילואים ראשי. קודם לכן שימש כמפקד חטיבת הנגב.

== ביוגרפיה ==
עם גיוסו לצה"ל בשנת 1988 התנדב ליחידת דובדבן ועבר מסלול הכשרה כלוחם, קורס מ"כים חי"ר וקורס קציני חי"ר. בשירות המילואים ביצע מספר תפקידי פיקוד ובהם קצין אג"מ ומפקד גדוד 8114 בחטיבת הנגב, ולקח חלק במבצע עופרת יצוקה. בשנת 2011 הועלה לדרגת אל"ם ומונה למפקד חטיבת הנגב, ופיקד עליה במהלך מבצע עמוד ענן ומבצע צוק איתן ושימש בתפקיד עד שנת 2016. לאחר מכן מונה לראש מטה חטיבת הקומנדו.

ב-2 בספטמבר 2021 הועלה לדרגת תת-אלוף ומונה לקצין מילואים ראשי.

==קישורים חיצוניים==

* 
* 
* 
* 

== הערות שוליים ==

קטגוריה:לוחמי יחידת דובדבן
קטגוריה:מפקדי חטיבת הנגב
קטגוריה:תתי-אלופים בצה"ל
קטגוריה:מפקדי חטיבה במילואים
קטגוריה:קציני מילואים ראשיים
קטגוריה:טירת צבי: אישים
קטגוריה:ישראלים שנולדו ב-1970
ישראל שרנצל

ישראל שרנצל (נולד ב-1 במאי 1958) הוא שחמטאי ישראלי בדרגת אמן בינלאומי וכתב שחמט בהארץ, מזרחן ומרצה בחוג ללימודי הערבית והאסלאם באוניברסיטת תל אביב. שימש כראש מחלקה ביחידת המחקר של השב"כ.

==ביוגרפיה==

ישראל שרנצל נולד בתל אביב. בוגר תיכון צייטלין בעיר במגמת מזרחנות.

בוגר ומוסמך אוניברסיטה בתחומי ערבית והמזרח התיכון. התיזה שלו עסקה בדמוקרטיה ודיקטטורה בתרבותם של אינטלקטואלים מצריים, בין השנים 1945-1934. בעבודתו הראה, בין היתר, שהרוב המכריע של מעצבי דעת הקהל במצרים במחצית השנייה של שנות ה-30 של המאה ה-20 יצאו במרץ להגנה על הפרלמנטריזם ועל הדמוקרטיה.

שרנצל הוא בוגר לימודי תעודה בעריכה לשונית. שירת בחטיבת המחקר כחוקר ואנליסט, והמשיך אחר כך לשרת באותם תפקידים בשב"כ. בתפקידו האחרון (עד שנת 2004) כיהן כראש מחלקה ביחידת המחקר, באגף הערבי של השב"כ. החל משנת 2005 מלמד באוניברסיטה תל אביב בחוג ללימודי הערבית והאסלאם. תחומי מחקרו: מחשבה מוסלמית מודרנית (בדגש על המודרניזם האסלאמי, והאחים המוסלמים), האסלאם הקדום (קוראן וסירה - ביוגרפיה של הנביא מוחמד) ויחסי יהודים-מוסלמים בימי הביניים. חקר גם את רעיון הג'יהאד העולמי וביטוייו בעשורים האחרונים. הרצה על אגדות חז"ל ונושאים מגוונים בשחמט.

סייע בעריכה הלשונית של תרגום הקוראן לעברית של פרופ' אורי רובין (הוצאת אוניברסיטת ת"א, 2005). שימש כיועץ בתחום השחמט לרוביק רוזנטל, כשכתב את ספרו, "הלקסיקון של החיים - שפות במרחב הישראלי (הוצאת כתר, 2007). ערך את ספרו של גיא אביעד, "לקסיקון חמאס" (הוצאת מערכות ומשרד הביטחון – ההוצאה לאור, 2008). חבר האגודה הישראלית ללימודי המזרח התיכון והאסלאם.

בשנת 2007 היה עוזר לוועדת וינוגרד.

ב-2015 הופיע כעד מומחה מטעם התביעה בבית משפט פדרלי בניו יורק. התובעים היו קורבנות טרור בעלי אזרחות אמריקאית ובני משפחותיהם, שדרשו פיצוי כספי מאש"ף ומהרשות הפלסטינית בשל אחריותם למעשי הטרור בזמן האינתיפאדה השנייה.

מעת לעת מפרסם בעיתון "הארץ" מאמרי דעה בתחומי מודיעין והמזרח התיכון (בנוסף להיותו כתב השחמט של העיתון).

==פעילות בתחום השחמט==

שרנצל היה מהבולטים בשחמטאי הנוער בתקופתו. בשנת 1975 ייצג את ישראל באליפות העולם הבלתי רשמית לנוער בצרפת. בשנת 1988 נמנה עם סגל נבחרת ישראל לאולימפיאדת סלוניקי, אך נאלץ לוותר בשל אילוצי עבודה.

בשנת 1988. קיבל דרגת אמן בינלאומי. ב-2019 סיים במקום ה-11 עם 5.5 נקודות מ-7 אפשריות בתחרות "ברלין הפתוחה", לאחר שהיה מדורג תחילה במקום ה-44 לפי מד כושר.

החליף את מורו, משה צ'רניאק, לאחר פטירתו בשנת 1984 בכתיבת מדור השחמט של "הארץ", אותו הוא כותב עד היום (2021).

==חיים אישיים==

שרנצל מתגורר בתל אביב. אחיו הוא עורך הדין מרדכי (מוטי) שרנצל, שחמטאי בעל דרגת אמן פיד"ה.

==קישורים חיצוניים==

* [http://chess-db.com/public/pinfo.jsp?id=2800314 משחקיו של ישראל שרנצל] , באתר צ'סדיבי 
* [https://web.archive.org/web/20160814184849/http://humanities1.tau.ac.il/arabic/index.php/segel אודות ישראל שרנצל], באתר החוג ללימודי ערבית והאסלאם באוניברסיטת תל אביב
* 
* 

===מאמרי דעה שכתב===
* 
* 
* 
* 
* 
* 

==הערות שוליים==

קטגוריה:אמנים בין-לאומיים ישראלים
קטגוריה:מזרחנים ישראלים
קטגוריה:אנשי השב"כ
קטגוריה:כתבי שחמט ישראלים
קטגוריה:סגל הארץ
קטגוריה:בוגרי בית הספר צייטלין
קטגוריה:תל אביב-יפו: אישים
קטגוריה:חיילי אגף המודיעין
קטגוריה:ישראלים שנולדו ב-1958
ספירלת אוילר

ספירלת אוילר (x, y) = (C(t), S(t)). העקומה מתכנסת למרכז הספירה משני הצדדים ככל שערכו של t שואף לאינסוף או מינוס אינסוף
אנימציה של ספירלת אוילר, (לחצו על התמונה לראות) 
במתמטיקה, ספירלת אוילר היא עקומה אשר העקמומיות שלה משתנה בקצב ליניארי ביחס לאורך העקומה. ספירלת אוילר ידוע גם בשמות ספירוס, קלותואיד וספירלת קורנו. לספירלה יש שני מאפיינים חשובים, שהם:
* העקמומיות של הספירלה מתחילה באפס ועולה באופן ליניארי ביחס לאורך העקומה.
* כאשר מעוניינים לעבור מקו ישר לעקומה עגולה, ספירלת אוילר מאפשר לעשות את זה באופן הדרגתי ולהגיע לרדיוס העקמומיות של העקומה העגולה, בצורה מדורגת, ללא תלות ברדיוס העקמומיות.
שני המאפיינים הללו גורמים לספירלה להיות חשובה בחישובי תהליכי עקיפה, בהנדסה של מסילות רכבת וכבישים היכן שנדרש שהכוחות הצנטרפוגליים לא ישפיעו על הנוסעים "בבת אחת". 
ניתן להגדיר את ספירלת אוילר בצורה פרמטרית כאוסף הנקודות (x,y) כך שמוגדר עבורם t, כך שמתקיים (x, y) = (C(t), S(t)), כאשר Cׂׂ(t) ו-S(t) הם אינטגרלי פרנל, שמוגדרים בדרך הבאה:
:<math>S(t)=\int_0^t \sin(x^2)\,\mathrm{d}x,\quad C(t)=\int_0^t \cos(x^2)\,\mathrm{d}x.</math>

==קישורים חיצוניים==

* 

קטגוריה:עקומות
עונת 1956/1957 בליגה הלאומית בכדורסל

עונת 1956/1957 בליגה הלאומית בכדורסל הייתה העונה השלישית של הליגה. הליגה כללה 10 קבוצות.

על ניצחון במשחק הוענקו שתי נקודות ונקודה בודדת הוענקה על ההפסד במשחק. העונה הסדירה החלה ב-11 בינואר 1957 הסתיימה ב-4 ביוני 1957 בניצחון של מכבי תל אביב בפעם השלישית ברציפות.

במהלך העונה במחזור מספר 4 ששוחק בתאריך: 2 בפברואר 1957, שוחק משחק הדרבי בין הפועל חיפה למכבי חיפה שעקב קצב איטי בגלל מזג האוויר לטענת הקבוצות, הסתיים בסקור המתועד הכי נמוך עד היום למשחק כדורסל בליגה מקצוענית בישראל: 23:26 להפועל חיפה.

מכיוון שבעונת 1954/1955 הליגה כללה ל-12 קבוצות, שתי קבוצות שסיימו אחרונות לא שיחקו בליגה הלאומית בעונת 1956/1957.

==טבלת הליגה==

{| class="wikitable" style="text-align:right"
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|-bgcolor="#ffff99"
|1||מכבי תל אביב ||18||15||3||1146||889||239||33
|-
|2||הפועל תל אביב||18||13||5||1064||966|| 98||31 
|-
|3||מכבי דרום תל אביב||18||12||6||1027||1000||27||30
|-
|4||הפועל חיפה||18||10||8||978||906||72||28
|-
|5||הפועל משמר העמק||18||9||9||964 ||949||15||27
|-
|6||מכבי ירושלים||18||9||9||1144 ||1187||43-||27 
|-
|7||הפועל חולון||18||8||10||1013||972||41||26
|-
|8||הפועל אשדות יעקב||18||7||11||943||936||7||25
|-
|9||מכבי חיפה||18||6||12||929||1057||128-||24
|-bgcolor=#ffcccc
|10||ברית מכבים עתיד||18||1||17||748||1058||310-||19
|}

==קישורים חיצוניים==
* [http://basket.co.il/history.asp?cYear=1957&lang= מידע מאתר מנהלת הליגה]
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/25 עמודים 47-46]

==הערות שוליים==

קטגוריה:1956 בישראל: ספורט
קטגוריה:עונות בליגה העליונה בכדורסל בישראל
קטגוריה:1957 בישראל: ספורט
קטגוריה:תחרויות כדורסל ב-1956
קטגוריה:תחרויות כדורסל ב-1957
וילוובי שורטלנד

וילוובי שורטלנד (באנגלית: Willoughby Shortland; 30 בספטמבר 1804 – 7 באוקטובר 1869) היה קצין בצי המלכותי הבריטי ומנהלן קולוניאלי. הוא היה המזכיר הקולוניאלי הראשון של ניו זילנד החל משנת 1841, לאחר שבינואר 1840 הוא הגיע לשם יחד עם סגן המושל, ויליאם הובסון. מאוחר יותר הוא היה המושל של האי נוויס ומושל טובגו.

==ראשית חייו והקריירה בצי==
וילוובי שורטלנד נולד בעיר פלימות' שבאנגליה כבנו של קפטן תומאס ג'ורג' שורטלנד. אחיו היו אדוארד שורטלנד, שהיה רופא, מנהלן וחוקר בניו זילנד ופיטר פרדריק שורטלנד. וילוובי שורטלנד התחנך באקדמיה הימית המלכותית וב-9 בינואר 1818 הוא נכנס לשירות בצי. לאחר שב-18 באוגוסט 1828 הוענקה לו דרגת לוטננט, הוא הוצב על סיפון אה"מ גלטאה (HMS Galatea) ובשנה שלאחר מכן על סיפון אה"מ ריינג'ר (HMS Ranger) בג'מייקה. ב-21 במרץ 1831 הוא קיבל את הפיקוד על אה"מ סקיפג'ק (HMS Skipjack), ספינת סקונר שהייתה מחומשת בחמישה תותחים ובה הוא המשיך לשרת באיי הודו המערבית עד יוני 1883.

==קריירה קולוניאלית==
===ניו זילנד===
ב-1839 התלווה שורטלנד לקפטן ויליאם הובסון, המושל הראשון של ניו זילנד, בדרכו למושבה, שעדיין לא סופחה על ידי בריטניה. שורטלנד מונה להיות המזכיר הקולוניאלי ושופט שלום של המושבה. בין התיקים המשפטיים הראשונים שם היה מקרה רצח של רועה צאן בריטי, פטריק רוני, על ידי בן שבט מאורי בשם קיהי שהוסגר לשלטונות על ידי בני שבטו. שורטלנד היה בעיצומה של בחינת המקרה המשפטי כנגד קיהי כאשר ב-20 באפריל 1840, הגיע הרטואה, ראש שבט מאורי בראש כוח לוחמים של כ-300 איש שהחל לבצע מחול האקה. שורטלנד, בהאמינו שכוונותיהם של הלוחמים עוינות, הזעיק סיוע צבאי. אדוארד מרש ויליאמס, שנכח במקום, שלט במאורית והכיר את מנהגי המאורים, הבין שכוונותיהם של הרטואה ושל לוחמיו אינן עוינות ושהם הגיעו כדי להביע באופן פומבי את שאט הנפש שלהם ממעשה הרצח. אדוארד ויליאמס שכנע את הרטואה ואת הלוחמים לעזוב את המקום והסביר להם שהזעקת הכוח החמוש נבעה מחוסר הכרות של שורטלנד עם המנהגים המאורים.

שורטלנד המשיך לפורט ניקולסון (ולינגטון) והמתיישבים שהתגוררו שם הכירו בריבונותה של המלכה ויקטוריה עליהם ובסמכותו של שורטלנד כשופט שלום. ב-5 במאי 1841 מונה שורטלנד להיות המזכיר הקולוניאלי הראשון של ניו זילנד.

לאחר מותו של הובסון ב-10 בספטמבר 1842 ועד להגעתו של המושל החדש, קפטן רוברט פיצרוי ב-31 בדצמבר 1843, ניהל שורטלנד את המושבה. במהלך תקופת כהונתו כמושל הזמני אירעה תקרית וואיראו, שהייתה למעשה טבח שאירע ב-17 ביוני 1843. בתכתובותיו לממשלת בריטניה הביע שורטלנד את חוסר שביעות רצונו מהתנהלותם של המתיישבים שהובילה לטבח. צעד זה גרם לאי פופולריות של שורטלנד וכאשר עלתה מועמדותו להיות המושל, נשלחה עצומה שבה הובעה התנגדות למינויו. ב-31 בדצמבר 1843 הודח שורטלנד מתפקידו כמזכיר הקולוניאלי על ידי פיצרוי.

===נוויס וטובגו===
ב-1845 מונה שורטלנד להיות המושל של האי נוויס שבאיי ליווארד. לאחר מכן, בשנים 1854–1856 הוא כיהן כמושל טובגו ועם סיום תפקידו הוא שב לאנגליה והתגורר באחוזתו שבמחוז דבון עד למותו.

==קישורים חיצוניים==

==הערות שוליים==

קטגוריה:מושלי טרינידד וטובגו
קטגוריה:אנשי ממשל באימפריה הבריטית
קטגוריה:קציני הצי המלכותי הבריטי
קטגוריה:בריטים שנולדו ב-1804
קטגוריה:בריטים שנפטרו ב-1869
ניקי מורגן

ניקולה אן "ניקי" מורגן (באנגלית: Nicola Ann "Nicky" Morgan; נולדה ב-1 באוקטובר 1972) היא פוליטיקאית בריטית חברת המפלגה השמרנית המכהנת בבית הלורדים. מורגן כיהנה כחברת בית הנבחרים הבריטי מטעם מחוז לאפבורו, כשרת החינוך בממשלתו של דייוויד קמרון וכשרת הדיגיטל, התרבות, התקשורת והספורט בקבינט של בוריס ג'ונסון.

==ביוגרפיה==
מורגן נולדה בשכונת קינגסטון שעל התמזה בלונדון. היא סיימה תואר ראשון במשפטים בקולג' סנט יו של אוניברסיטת אוקספורד והוסמכה כעורכת דין ב-1996. עבדה בתחום דיני חברות במגוון חברות פרטיות וציבוריות עד 2010.

ב-2001 התמודדה ללא הצלחה בבחירות למושב מחוז דרום איזלינגטון ופינסבורי בפרלמנט של הממלכה המאוחדת. ב-2005 התמודדה ללא הצלחה בבחירות למושב מחוז לאפבורו בפרלמנט. בבחירות ב-2010 התמודדה שוב לתפקיד, היא זכתה ב-41.6% מקולות המצביעים לעומת 34.5% לחבר הפרלמנט המכהן מטעם מפלגת הלייבור. בבחירות 2015 זכתה ל-49.5% מקולות המצביעים ונבחרה לכהונה נוספת.

ב-2012 מונתה לעוזרת מצליף המפלגה השמרנית ובאוקטובר 2013 מונתה לשרה זוטרה במשרד האוצר הבריטי. ב-15 ביולי 2014 מונתה לשרת החינוך בקבינט של דייוויד קמרון ובמקביל ממלאת תפקיד שרה לענייני נשים ושוויון הזדמנויות. לאחר מינויה של תרזה מיי לראשות הממשלה ביולי 2016, פוטרה מורגן מתפקידה במשרד החינוך.

ביולי 2019 מונתה לשרת הדיגיטל, התרבות, התקשורת והספורט בקבינט של בוריס ג'ונסון. בבחירות 2019 לא התמודדה לכהונה נוספת בבית הנבחרים. אף על פי כן היא נשארה בתפקידה כשרה בקבינט של ג'ונסון לאחר שמונתה ללורד לימי חייה. בפברואר 2020 התפטרה מממשלתו של ג'ונסון ומונתה לחברה בבית הלורדים.

מורגן נשואה לג'ונתן ואם לבן אחד.

==קישורים חיצוניים==

* 

* [http://www.parliament.uk/biographies/commons/nicky_morgan/4027 ניקי מורגן] באתר הפרלמנט הבריטי
* [http://www.nickymorgan.org/about-nicky פרופיל] באתר הרשמי
* [https://www.gov.uk/government/people/nicky-morgan ניקי מורגן] באתר משרד החינוך הבריטי

קטגוריה:חברות הפרלמנט של הממלכה המאוחדת (2010–2015)
קטגוריה:חברי הפרלמנט של הממלכה המאוחדת (2010–2015)
קטגוריה:שרי החינוך של בריטניה
קטגוריה:חברי המפלגה השמרנית (הממלכה המאוחדת)
קטגוריה:שרים לענייני נשים ושוויון הזדמנויות בממשלת בריטניה
קטגוריה:חברות הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2015–2017)
קטגוריה:חברות הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2017–2019)
קטגוריה:פוליטיקאיות בריטיות
קטגוריה:שרי התרבות, התקשורת והספורט של בריטניה
קטגוריה:לורדים לימי חייהם
קטגוריה:שרות חינוך
קטגוריה:בריטיות שנולדו ב-1972
קטגוריה:בריטים שנולדו ב-1972
תבליט האניירי

תבליט האניירי (גם תבליט גזבלי) הוא תבליט חתי על גבי מצוק סלע, השוכן ליד העיירה האניירי, השוכנת על הדרך המובילה מטופנבלי (Tufanbeyli) לדבלי (Develi) בנפת קייסרי  במרכז אנטוליה בטורקיה, כ-80 ק"מ מדרום-מזרח לעיר קייסרי. בתקופה החתית עברה במקום דרך עתיקה שעברה דרך מעבר גזבלי, שהתנשא לגובה של 1960 מטר, דרך הרי הטאורוס. דרך זאת קישרה בין לבה של הממלכה החתית בנהר הקיזילאירמאק עם קיליקיה. בצידו השני של מעבר ההרים בצד הצפון-מערבי נמצא תבליט אימאמקולו (İmamkullu relief). תבליט זה הוא אחד מחמישה תבליטים מהתקופה החתית שנמצאו באזור בין השנים 1880 ועד 1939, יותר מאשר בכל מקום אחר באנטוליה. ארבעת התבליטים האחרים הם: תבליט פירקטין, תבליט אימאמקולו , ושני תבליטי טאשצ'י .

== תיאור ==
תבליט האניירי התגלה ב-1939 על ידי עלי ריזה ילין (Ali Rıza Yalgın), שהיה באותה עת המנהל של המוזיאון הארכאולוגי של אדנה. התבליט מתוארך למאה ה-13 לפנה"ס. התבליט מתנשא כ-4 מטר מעל פני השטח, גובהו כ-2 מטר ורוחבו 3.5 מטר. בצידו השמאלי של התבליט מתואר שור העומד על כתפיהן של שתי אלות ההר. כתובת הירוגליפית מציינת ששמו של השור הוא האל שרומה (Sarruma), שמשמעות שמו היא "מלך ההרים". הוא היה בנו של האל תשוב. במרכז התבליט עומד לוחם, כשפניו מופנים לצד שמאל, כשעל כתפו השמאלית תלויה קשת ובידו הימנית הוא אוחז בחנית. הלוחם לבוש בטוניקה קצרה, ונעליו מחודדות. 

כתובת על גבי התבליט מזהה אותו כ"בנו של מלך" ושמו כפי שזוהה הוא כנראה קולאנמואה (Ku(wa)lanamuwa). שם זה מופיע גם על גבי תבליט מנסינה (Manisa relief) ועל גבי תבליט אימאמקולו, אבל אין מידע אם הם מתייחסים לאותו אדם. הכתובת ההירוגליפית בשפה הלווית מופיעה משמאל לראשו של הנסיך. מאחורי גבו של הנסיך מופיעה כתובת נוספת והיא כנראה אינה קשורה לדמויות בתבליט. חוקר השפה הלווית דייוויד הוקינס (J. David Hawkins) קורא בכתובת את השם "טארהונטאביג'אמי" (Tarḫuntabijammi). ייתכן וכתובת זאת הוספה בשלב מאוחר יותר. הוקינס קישר שם זה לשם של הנסיך "טארהונטאביג'ה" (Tarḫuntabija), ששמו מופיע על גבי תבליט המייט (Hemite relief).

בשנת 2013, האתר נמצא פגוע כשהדמויות והכתובת קשות לפיענוח.

==קישורים חיצוניים==

* [http://www.hittitemonuments.com/gezbeli/ Gezbeli Rock Monument] באתר hittitemonuments.com

קטגוריה:כתובות בלווית
קטגוריה:טורקיה: אתרים ארכאולוגיים
קטגוריה:אמנות סלע
האניירי
תומאס גור בראון

סר תומאס רוברט גור בראון (באנגלית: Thomas Robert Gore Browne; 3 ביולי 1807 – 17 באפריל 1887) היה פקיד קולוניאלי בריטי, שכיהן כמושל סנט הלנה, מושל ניו זילנד, מושל טסמניה ומושל ברמודה.

== שנותיו הראשונות ==
תומאס גור בראון נולד באיילזברי (Aylesbury) שבמחוז בקינגהאמשייר שבאנגליה כבנם הבכור של רוברט בראון ושל שרה דורותיאה סטיוארד. אחיו הצעיר היה הרולד בראון, לימים הבישוף של וינצ'סטר. הוא שירת בצבא הבריטי באפגניסטן ובהודו. ב-1824 הוא קיבל דרגת סגן משנה (Ensign) ברגימנט הרגלים ה-44 ושלושה חודשים לאחר מכן הוא עבר לרגימנט הרגלים ה-28. ב-1829 הוא קודם לדרגת קפטן וב-1836, כשהוא כבר בדרגת מייג'ור, הוא עבר לרגימנט הרגלים ה-41. ב-1842 הוא קודם לדרגת לוטננט קולונל וב-1849 הוא עבר לרגימנט הרגלים ה-21. מיולי 1851 ועד דצמבר 1854 הוא שימש כמושל האי סנט הלנה. לאחר סיום תפקידו זו הוא שב לרגימנט המקורי שלו, הרגימנט ה-44. ב-1857 הוא עבר לרגימנט ה-43.

==מושל ניו זילנד==
בספטמבר 1855 מונה גור בראון להיות מושל ניו זילנד והוא החליף את מנהלת הממשלה הזמני, רוברט ויניארד. דרך הטיפול שלו בקרקעות של האוכלוסייה המאורית הייתה גורם שתרם לפרוץ מלחמת טראנאקי הראשונה. למרות המחלוקות בקרב המאורים בנוגע לבעלות על הקרקעות, גילה גור בראון עקשנות בתהליך הרכישה, גישה שמאוחר יותר הציתה את המתחים בין המאורים לבין המתיישבים האנגלים. ב-5 במרץ 1860 הורה גור בראון על כיבושן הצבאי של הקרקעות שבמחלוקת, צעד שהוביל לפרץ המלחמה 12 ימים לאחר מכן.

על שמו של גור בראון קרויה העיר גור (Gore) שבדרום האי הדרומי של ניו זילנד.

==תפקידים נוספים==
בין השנים 1861–1868 שימש גור בראון בתפקיד מושל טסמניה. בין השנים 1870–1871 הוא שימש כמנהלן של האי ברמודה. תומאס גור בראון מת בלונדון ב-17 באפריל 1887.

==משפחתו==
גור בראון נשא לאישה את הרייט, בתו של ג'יימס קמפבל מקרייגי שבמחוזות סקוטלנד דרום איירשייר שבסקוטלנד. היא האריכה ימים אחריו. לשניים נולדו כמה ילדים. בנם הבכור, הרולד, פיקד על גדוד הרובאים המלכותי הראשון במלחמת הבורים ולקח חלק בהגנת העיר ליידיסמית', כאשר הוטל עליה המצור. בתו, אתל, נישאה ליו לוק קינג ויחד הם בנו את מסלול מרוצי המכוניות בברוקלנדס שבמחוז סארי באחוזה שהייתה בבעלותם. בנו הצעיר, וילפריד, היה הבישוף של קימברלי וקורומן בדרום אפריקה.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:המושלים הכלליים של ניו זילנד
קטגוריה:מושלי מושבות בריטיות
קטגוריה:אנשי צבא בריטים
קטגוריה:מסדר האמבט: עמיתים
קטגוריה:מסדר מיכאל הקדוש וג'ורג' הקדוש: גבירות ואבירים מפקדים
קטגוריה:בריטים שנולדו ב-1807
קטגוריה:בריטים שנפטרו ב-1887
ג'יימס פרגוסון

סר ג'יימס פרגוסון (; 14 במרץ 1832 – 14 בינואר 1907) היה איש צבא, פוליטיקאי מטעם המפלגה השמרנית ופקיד קולוניאלי בריטי.

==ראשית חייו==
פרגוסון נולד באדינבורו, בירת סקוטלנד כבנם הבכור של סר צ'ארלס פרגוסון ושל אשתו, הלן, בתו של דייוויד בויל. הוא התחנך בבית הספר צ'ם שבמחוז המפשייר ובבית הספר רגבי שבעיר רגבי שבמחוז ווריקשייר ולמד בקולג' של אוניברסיטת אוקספורד, למרות שהוא לא סיים את התואר. ב-1851 הוא נכנס לשירות במשמר הגרנדירים ולחם במלחמת קרים, שם הוא נפצע. ב-1859 פרש מהצבא.

==קריירה פוליטית וקולוניאלית==
פרגוסון נבחר מטעם מחוז הבחירה של איירשייר וייצג אותו בפרלמנט בין השנים 1854–1857 ובין השנים 1859–1868. בין השנים 1866–1867 הוא כיהן כתת-מזכיר המדינה לענייני הודו תחת הלורד דרבי ובין השנים 1867–1868 כתת-מזכיר המדינה במשרד הפנים גם תחת הלורד דרבי ותחת בנג'מין דיזראלי וב-1868 הוא נכנס כחבר במועצה המלכותית. בין השנים 1868–1873 הוא כיהן כמושל אוסטרליה הדרומית, בין השנים 1873–1874 כמושל ניו זילנד, תפקיד שממנו התפטר ובין השנים 1880–1885 כמושל בומביי. לאחר פרישתו הוא שב לפרלמנט כנציג של מחוז הבחירה של צפון-מזרח מנצ'סטר, שאותו הוא ייצג בין השנים 1885–1906. בין השנים 1886–1891 הוא החזיק שוב בתפקיד פוליטי בתור תת-מזכיר המדינה במשרד החוץ וכשר הדואר (Postmaster General) בין השנים 1891–1892 בממשלתו השמרנית של הלורד סולסברי.

==משפחתו==
ב-1859 נשא פרגוסון לאישה את ליידי אדית כריסטיאן, בתו של ג'יימס ברון-רמזי, מרקיז דלהאוזי הראשון, שהיה המושל הכללי של הודו. לשניים נולדו שני בנים ושתי בנות. ליידי אדית נפטרה באוקטובר 1871 בגיל 32. ב-1873 נישא פרגוסון בשנית לאוליב, בתו של עורך הדין ג'ון הנרי ריצ'מן. לשניים נולד בן אחד. בינואר 1882 מתה אוליב מכולרה. ב-1893 נישא פרגוסון בשלישית לאיזבלה אליזבת, בתו של ריצ'רד טוויסדן ואלמנתו של צ'ארלס יו הואר. לשניים לא נולדו ילדים. בנו של פרגוסון, צ'ארלס פרגוסון ונכדו, ברנרד פרגוסון, היו שניהם מושלים כלליים של ניו זילנד. ג'יימס פרגוסון נהרג ברעידת אדמה בג'מייקה ב-1907 בגיל 74. העיר ג'יימסטאון שבאוסטרליה הדרומית, האי פרגוסון שבפפואה גינאה החדשה וקולג' פרגוסון שבעיר פונה שבהודו, נקראים על שמו.

==קישורים חיצוניים==

* [http://www.gg.govt.nz/node/1316 מידע מתוך אתר בית המושל הכללי של ניו זילנד]

קטגוריה:המושלים הכלליים של ניו זילנד
קטגוריה:מושלי אוסטרליה הדרומית
קטגוריה:חברי פרלמנט בריטים
קטגוריה:מסדר כוכב הודו: אבירים מפקדים גבוהים
קטגוריה:חברי המועצה המלכותית
קטגוריה:אנשי צבא בריטים
קטגוריה:אנשי צבא בריטים במלחמת קרים
קטגוריה:בריטים שנולדו ב-1832
קטגוריה:בריטים שנפטרו ב-1907
הוועד האולימפי ברוסיה

בית הוועד האולימפי הרוסי ב[[מוסקבה]]
הוועד האולימפי ברוסיה (ברוסית: Олимпийский комитет России) הוא ועד אולימפי לאומי המוכר על ידי הוועד האולימפי הבינלאומי כגוף עליון שמאגד את כל הענפים האולימפיים ברוסיה. מושב הוועד בגדות לוז'נסצקאיה 8 במוסקבה. יושב ראש הוועד הוא סטניסלב פוזדניאקוב.

הוועד האולימפי אחראי לארגן את השתתפותם של ספורטאים רוסים במשחקים האולימפיים ובתחרויות רב-ענפיות אחרות המתקיימות בחסות הוועד האולימפי הבינלאומי או הפדרציות האזוריות ואת הכנות הספורטאים לקראתן.

הוועד האולימפי הרוסי הוא בעל הסמכות הבלעדית להחליט על הרכב המשלחת האולימפית הרוסית, ולקבוע את הביגוד שילבשו חברי המשלחת, ובכלל זה הסמלים המסחריים שיופיעו עליהם, ובסמכותו למנוע מהספורטאים וחברי המשלחת להשתמש בציוד של חברות אחרות.

בהתאם לאמנה האולימפית, בהנהלת הוועד האולימפי ישנם נציגים מכל התאחדויות הספורט של הענפים האולימפיים הקיימים במדינה, נציגי הספורטאים האולימפיים וחברי הוועד האולימפי הבינלאומי.

הוועד האולימפי הוקם לראשונה בשם הוועד האולימפי הרוסי (Российский олимпийский комитет) בשנת 1911 והתקיים עד 1918. 

בשנת 1992 הוועד הוקם מחדש כיורש הוועד האולימפי הלאומי של ברית המועצות והוכר על ידי הוועד האולימפי הבינלאומי ב-1 בינואר 1993.

לקראת אולימפיאדת טוקיו 2020, רוסיה הושעתה מלהשתתף בטורנירים ובסבבים רשמיים בכל המקצועות עקב מציאת סמים אסורים בקרב קרבים מהמתעמלים והאתלטיות שלהם.<ref></ref> אולם לאחר עתירה של חלק מהמתעמים על עונש קולקטיבי גם כלפי מי שנקי - הותר לחלקם להשתתף אך במקום לייצג את מדינת רוסיה על מדיהם ובתוצאות המסכים, תחת דגל רוסיה ועם ההמנון הרוסי (במקרה של מדליית זהב) - הם נאלצו לייצג את "הוועד האולימפי הרוסי" (ROC) בלבד על מדיהם ובתוצאות המסכים, תחת הדגל של הוועד האולימפי הרוסי, ובמקום המנון בחרו בשיר של מוזיקה קלאסית: הקונצ'רטו לפסנתר מס' 1 של המלחין הרוסי צ'ייקובסקי.<ref></ref><ref></ref>

==ראשי הוועד==
* ויאצ'סלב סרזנבסקי (1911–1918)
* ויטאלי סמירנוב (1992–2001)
* לאוניד טיאגאצ'יוב (2001–2010)
* אלכסנדר ז'וקוב (2010–2018)
* סטניסלב פוזדניאקוב (2018–הווה)

==ראו גם==

*רוסיה במשחקים האולימפיים

==קישורים חיצוניים==

* 

==הערות שוליים==

קטגוריה:רוסיה: ארגוני ספורט
רוסיה
קטגוריה:רוסיה: ספורט
סימונה פיאניג'אני

סימונֵה פּיאניג'אני (באיטלקית: Simone Pianigiani; נולד ב-31 במאי 1969 בסיינה, איטליה) הוא מאמן כדורסל איטלקי המאמן את צדביטה אולימפיה.

==קריירת אימון==
פיאנג'אני התחיל את קריירת האימון המקצוענית שלו בשנת 1995 כעוזר מאמן בקבוצת מונטפסקי סיינה מעיר הולדתו, ששיחקה אז בליגת העל האיטלקית בכדורסל ומאז עונת 2000/01 בסופרוליג ואז ביורוליג. הוא שימש בתפקיד זה כ-9 שנים, כשהוא מאמן במקביל את קבוצת מחלקת הנוער של המועדון. במהלך תפקידו זה בסיינה הקבוצה זכתה בגביע ספורטה, באליפות אחת ובסופרקאפ אחד, והעפילה פעמיים לפיינל פור היורוליג.

לקראת עונת 2006/07 מונה פיאניג'אני לתפקיד המאמן הראשי בקבוצה במקומו של קרלו רקאלקטי, וניתנה לו יד חופשית לשינויים נרחבים בסגל.

פיאניג'אני שימש בתפקיד זה עד עונת 2011/12, כשהוא זוכה עם הקבוצה בשש אליפויות רצופות בין 2007 ל-2012 - במשך כל שנותיו עם הקבוצה. בעונת 2008/09 רשמה הקבוצה עונה היסטורית תחתיו, שהסתיימה בטרבל (שכלל סופרקאפ, אליפות וגביע - אחד מתוך הארבעה שזכה בהם עם סיינה), הפסד בודד בזירה המקומית ובמאזן נקי מהפסדים בפלייאוף הליגה, מתוך 44 משחקים בסך הכל.

לאחר עונה זו מונה פיאניג'אני למאמן נבחרת איטליה בכדורסל, במקביל לאימון קבוצתו, והמשיך לשמש בתפקיד זה עד קיץ 2015. במהלך עידן פיאניג'אני כמאמן ראשי העפילה סיינה פעמיים לפיינל פור היורוליג. באחת מהם, 2008, הפסידה בחצי הגמר למכבי תל אביב לאחר שהובילה כבר ב18 הפרש במהלך המשחק

בעונת עבר לאמן את קבוצת פנרבחצ'ה/אולקר מליגת העל הטורקית, שם נשאר לפחות מעונה אחת, כשבפברואר 2013 התפטר עקב "סיבות אישיות". פיאניג'אני הספיק לזכות עם פנר בגביע הטורקי, ובזמן התפטרותו עמדה הקבוצה במקום הראשון בטבלת הליגה (אך במקום הלפני-אחרון בשלב הטופ 16 ביורוליג). 

פיאניג'אני המשיך, כאמור, לאמן את נבחרת איטליה, עד לאחר יורובאסקט 2015, שבו ניצחה איטליה את נבחרת ישראל בשמינית הגמר, אך הפסידה לליטא בשלב רבע הגמר. הוא הוחלף בתפקיד זה על ידי אטורה מסינה.

ביוני 2016 מונה פיאניג'אני לתפקיד המאמן הראשי בקבוצת הפועל ירושלים מליגת העל הישראלית בכדורסל. הוא הגיע עם הקבוצה לגמר גביע המדינה בכדורסל, בו הפסידה למכבי תל אביב, ולחצי גמר היורוקאפ, בו הפסידה 1:2 בסדרה לולנסיה. בליגה זכה פיאניג'אני עם הקבוצה באליפות השנייה בתולדותיה. בתום העונה ויתר על עונה נוספת בקבוצה ושחרר עצמו ממנה על ידי תשלום סעיף השחרור בחוזהו.

ביוני 2017 חתם פיאניג'אני בקבוצת אולימפיה מילאנו המשחקת בליגת העל האיטלקית וביורוליג. בעונתו הראשונה בקבוצה זכה איתה באליפות איטליה. ב-11 ביוני 2019, הוחלף על ידי אטורה מסינה.

==הישגים==
====מאמן ראשי====
*מונטפסקי סיינה:
:*אליפות איטליה בכדורסל:
:2007, 2008, 2009, 2010, 2011, 2012
:*הסופרקאפ האיטלקי בכדורסל:
:2007/08, 2008/09, 2009/10, 2010/11, 2011/12
:*הגביע האיטלקי בכדורסל:
:2009, 2010, 2011, 2012
:*השתתפות בפיינל פור היורוליג:
:, 
*פנרבחצ'ה/אולקר:
:*הגביע הטורקי בכדורסל:
:2013
*הפועל ירושלים:
:* אליפות ישראל בכדורסל:
:
:*גביע הליגה בכדורסל:
:2016
:*מאמן העונה:
:2017
*אולימפיה מילאנו:
:*אליפות איטליה בכדורסל:
:2018
:*הסופרקאפ האיטלקי בכדורסל:
:2017/18

====עוזר מאמן====
*מונטפסקי סיינה:
:*גביע ספורטה:
:2002
:*אליפות איטליה בכדורסל:
:2004
:*הסופרקאפ האיטלקי בכדורסל:
:2004/05
*השתתפות בפיינל פור היורוליג:
:, 

==קישורים חיצוניים==

* 

==הערות שוליים==

קטגוריה:מאמני כדורסל איטלקים
קטגוריה:מאמני הפועל ירושלים בכדורסל
קטגוריה:מאמני מנס סאנה סיינה
קטגוריה:מאמני פנרבחצ'ה בכדורסל
קטגוריה:מאמני נבחרת איטליה בכדורסל
קטגוריה:מאמני אולימפיה מילאנו
קטגוריה:איטלקים שנולדו ב-1969
צנתר היקמן

צנתר היקמן. הצלקת בבסיס הצוואר מסמנת את מקום חדירת הצנתר לתוך וריד הצוואר השמאלי
צנתר מסוג היקמן (או: קטטר היקמן, באנגלית: Hickman line) הוא צנתר ורידי מרכזי שמשמש בדרך כלל לניהול מתן כימותרפיה או תרופות אחרות ולניקוז דם בעת ניתוח. סוגים מסוימים של צנתרי היקמן משמשים בעיקר לצורך אפרזיס או דיאליזה.

הצנתר עשוי להישאר במקומו לפרקי זמן ממושכים ונעשה בו שימוש כאשר נדרשת גישה ארוכת טווח לתוך הווריד. הצנתר מוחדר בדרך כלל לחלקו העליון של בית החזה, החדרתו כרוכה ביצירת שני חתכים, האחד בדופן בית החזה והשני בווריד. הצנתר מוחדר דרך מקום החתך הראשון, שם יוצרים תעלה תת-עורית דרכה עובר הצנתר עד כניסתו לווריד מרכזי. לאחר החדרת הצנתר הוא נתפר לעור בשתי נקודות: באזור החדרתו ובכניסה לווריד.

הצנתר נקרא על שם ד"ר רוברט היקמן (נולד ב-1927), רופא ילדים נפרולוג בבית החולים לילדים בסיאטל, ששדרג בשנת 1979 את ההליך של קביעת צנתר ורידי לטווח ארוך שנכנס לשימוש ב-1968, כאשר הוסיף להליך את יצירת המנהרה התת-עורית שהרחיקה את הפתח בווריד מהפתח בבית החזה ו"שרוול" דקרון שהוחדר לפתח היציאה, שני שיפורים משמעותיים שמזערו את האפשרות לזיהום מסכן חיים.

סיבוכים אפשריים של השימוש בצנתר הם: 1. זיהום, הניתן לזיהוי לפי כאב, אדמימות, חום, נפיחות או מוגלתיות באזור פתח היציאה ו/או עליית חום גוף המטופל. 2. היווצרות קריש דם באזור הצנתר או בתוכו.

קביעת הצנתר והסרתו נעשים בהליך כירורגי בהרדמה מקומית.

==קישורים חיצוניים==

* [http://www.cancer.org.il/template/default.aspx?PageId=6006#צנתר מרכזי מסוג היקמן ( Hickman) צנתר מרכזי מסוג היקמן], באתר האגודה למלחמה בסרטן
* [http://www.maccabi4u.co.il/16139-he/maccabi.aspx צנתור ורידי מרכזי באמצעות צנתר היקמן או פורטקט], באתר מכבי שירותי בריאות

קטגוריה:צנתרים
שנות ה-80 (מיני-סדרה תיעודית)

שנות ה-80 (באנגלית: The Eighties, האייטיז) היא מיני-סדרה תיעודית ששודרה ב-CNN ועוסקת באירועי שנות ה-80 של המאה ה-20 ובתרבות הפופולרית בשנים אלו בארצות הברית.

מפיקי הסדרה הם טום הנקס והסטודיו של גארי גוטסמן, והיא מהווה חלק מרצף סדרות שנוצרו בשיתוף פעולה של הנקס וגוטסמן על עשורים בארצות הברית. קדמו לה מיני-סדרות על הסיקסטיז והסבנטיז. הסדרה הוקרנה לראשונה ב-31 במרץ 2016 ובמאי 2016 צפויה הייתה לעלות על המסך סדרת ההמשך על הניינטיז.

מיני-סדרות אלו שודרו בישראל בתרגום לעברית בערוץ הראשון.

==פרקי הסדרה==
* פרק ראשון: (3 במרץ 2016) על מסך הטלוויזיה - על הדרך בה שינו הווידאו טייפ וההשלט הרחוק את הדרך בה אנשים צורכים תוכני טלוויזיה; סופן של סדרות עתירות פרקים של שנות ה-70 (כמו מ.א.ש) ופריצתן למסך של סדרות שנות ה-80 (חופשי על הבר)
* פרק שני: (7 באפריל 2016) מהפכת רייגן - על תקופת כהונתו הכפולה של רונלד רייגן כנשיא ארצות הברית שנמשכה לאורך כמעט כל שנות העשור
* פרק שלישי: (9 ביוני 2016) המאבק נגד האיידס - וירוס ומגפה בעלי השלכות פוליטיות ותרבותיות עצומות 
* פרק רביעי: (21 באפריל 2016) הפל את החומה! - האירועים שהובילו לסיום המלחמה הקרה
* פרק חמישי: (28 באפריל 2016) הבום הטכנולוגי - המהפכה הדיגיטלית , הופעת המחשב האישי והאינטרנט
* פרק שישי: (5 במאי 2016) חמדנות זה טוב - במהלך שנות ה-80 השתוללו בעולם הכלכלה חמדנות לצד שחיתות, על וול סטריט של שנות ה-80, הרייגנומיקס , אג"ח זבל וניסיונות ההבראה
* פרק שביעי: (12 במאי 2016) הווידאו הורג את הרדיו - על הדרך שבה שינתה המהפכה הדיגיטלית את עולם המוזיקה, התקליטורים החליפו את התקליטים, ופריצתם של אמנים כמו מדונה ומייקל ג'קסון שזכו לתהילה באמצעות הווידאו

==קישורים חיצוניים==
* 

קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:סדרות טלוויזיה תיעודיות
קטגוריה:מיני-סדרות טלוויזיה
קטגוריה:שנות ה-1980 בארצות הברית
שלום קורח

הרב שלום (סאלם) קֹרח (ה'תרל"ג, 1873 – י"ג בחשוון ה'תשי"ג, 1 בנובמבר 1952) היה רב ומשורר, יהודי תימני.

==קורות חייו==

נולד לרב יחיא קורח בעיר צנעא, בירת תימן. למד אצל אבי סבו הרב יוסף קורח, ואצל סבו הרב חיים קורח (רבו של הרב יחיא קאפח). כשהיה בן שתים עשרה עזב את לימודיו והחל לעבוד. תחילה למד אריגה, אצל ר' אברהם משרקי, שהיה גם אחד מטובי המשוררים בצנעא, ולכן למד ממנו גם שירה. לאחר שלוש שנים, בעקבות המאמץ הפיזי הכרוך באריגה, עבר לעבוד כצורף אצל חיים כְּסאר. לאחר ארבע שנות עבודה עם כסאר, החל לעבוד כצורף עצמאי. עבודותיו נודעו באיכותן, והוא המשיך לעבוד במקצוע זה עד שנת ה'תרנ"ח, אז החל רעב ולא היה דורש למעשה ידיו.

בשל הרעב עזב את צנעא ועבר לעיר אלחימה. בעיר עסק בלימוד תינוקות. לאחר כחמש שנים חזר לצנעא, אך בעקבות המצור שערכו המורדים התימנים על העיר צנעא בשנים 1903–1905 עזב פעם נוספת את צנעא, הפעם לקריית אלקאבל הסמוכה, אליה ברחו רבים מתושבי צנעא. כשחזרה הרווחה שב לבירה, והמשיך בלימוד תינוקות. מונה לנשיא בית הספר החדש בצנעא לצד הרב עמרם קורח, קרוב משפחה רחוק, בשנת 1946. כמו כן, העתיק באותה תקופה כתבי יד רבים, בהם תכלאל ובו הערות ונוסחאות (נדפס ה'תשכ"ד), ואת ספר "מאור האפלה" (נדפס ה'תשי"ז). בשנים אלו כתב פיוטים רבים, שרק חלקם נדפסו.

עם מותו של הרב יחיא קאפח בשנת ה'תרצ"ב כתב ספר בשם "אגרת בוכים", שבו הוא מתאר את חייו של הרב קאפח, ומספידו לאחר מותו. את הספר כתב לבקשת ארגון "אבי דוד", ולבקשת תלמידי הרב קאפח בארץ ישראל ובמקומות שונים. הספר נדפס בשנת 1963 בהוצאת "הועד להדפסת חבורי מהרש"ק [מורנו הרב שלום קורח]".

עלה לישראל בחשוון שנת ה'תש"י, במסגרת מבצע מרבד הקסמים. בישראל חי שלוש שנים, ושימש כרב בשיכון "עמידר" ברמת גן. נפטר בשנת ה'תשי"ג ביפו.

משיריו התפרסם השיר "ענני" בביצועה של הזמרת נרקיס ובהלחנתה, מתוך אלבומה "בוא נדבר אמת". השיר הוא אקרוסטיכון ושורותיו מתחילות באותיות לפי סדר האלף-בית.

==ספריו==
* "מדרש אשרי" (בני ברק ה'תשל"ט) – דרשות והספדים על פי פרשות השבוע. על כל פרשה עד ספר שמות 14–15 דרשות, ועל שאר הפרשות דרשה אחת בלבד.
* קובץ פיוטים ופזמונים לשמחת תורה. יצא במהדורת צילום בשנת ה'תשל"ז
* "אגרת בוכים" (ה'תשכ"ג) על פטירת הרב יחיא קאפח
* "דברי שלום" – פירוש על התורה. נדפס בספר "ענף עץ אבות" בעמודים רעז–שלב
* "רוגז הזמן" – פרקים בתולדות יהודי תימן. לא נשתמר בשלמותו. חלקים ממנו נתפרסמו על ידי בנו הרב יוסף קורח ועל ידי יהודה לוי נחום
* "שושנת העמקים" ו"חבצלת השרון" - שני חיבורים שחיבר בצעירותו, ועוסקים בפירושים וטעמים לתורה, סוגה נפוצה בתימן
* כמו כן נדפסו בספר "ענף עץ אבות" קינות, תפילות, מאמרים בהלכה ואגרת מוסר שכתב

==קישורים חיצוניים==
* 
* 

==הערות שוליים==

קטגוריה:רבני צנעא
קטגוריה:אחרוני תימן
שלום
קטגוריה:פרשני המקרא
קטגוריה:משוררים יהודים תימנים
M78

M78 (מ-Messier 78) או NGC 2068 היא ערפילית החזרה בקבוצת הכוכבים אוריון ומהווה למעשה חלק מהענן המולקולרי של אוריון שכולל גם את ערפילית אוריון וערפיליות נוספות.

==היסטוריה==
הערפילית הוכנסה לקטלוג מסיה ב-17 בדצמבר 1780 כשהיא מתוארת על ידי שארל מסיה כצביר כוכבים מוקף בערפיליות. מסיה ציין שההצביר והערפילית התגלו על ידי פייר מאשן בתחילת השנה, אבל ללא תאריך מדויק. ב-19 בדצמבר 1783 הערפילית נצפתה גם על ידי ויליאם הרשל שתיאר אותה כשני כוכבים חזקים ושלושה חלשים בתוך ערפילית מוארת, וציין שהיא דומה לערפילית שבחרב של אוריון. ב-1919 האסטרונום וסטו סליפר ממצפה הכוכבים לוול, גילה שהספקטרום של אור הערפילית זהה לספקטרום של הכוכבים שבה והסיק שזו ערפילית החזרה שמפזרת ומחזירה את אור הכוכבים שבה.

הערפילית נמצאת כ-2.5 מעלות מצפון-מזרח ל-אלניטק, כחצי מעלה ממזרח לקו המחבר אותו עם ביטלג'וז. ניתן לראותה באמצעות משקפת איכותית או באמצעות טלסקופ חובבים, שבאמצעותו ניתן להבחין גם ב-NGC 2071 הסמוכה.

==מאפיינים==
M78 וסביבתה בשילוב של [[אור נראה ואור תת-אדום (כתום בתמונה)]]
למעשה, M78 היא רק חלק מענן גז ואבק גדול שכולל חוץ ממנה גם את NGC 2071 (למעלה בתמונה), NGC 2067 (צמוד מימין למעלה) ו-NGC 2064 (צמוד מימין למטה). בתוך הענן נוצרים כוכבים חדשים ועד היום התגלו בה ובסביבתה 45 כוכבי T בשור. תהליכי ההיווצרות של הכוכבים גורמים לשינויים תכופים בעוצמת הקרינה הנפלטת באזורים שונים של הערפילית ולכן צורתה ובהירותה משתנים עם הזמן. בצילומים בתחום התת-אדום ניתן להבחין באזורי יצירת כוכבים ובכוכבים שנמצאים בתהליכי התהוות ועדיין אינם חמים מספיק כדי להיראות באור נראה. מתמונות אלה ניתן לראות שהכוכבים נוצרים בצבירים ולא באופן אחיד ברחבי הערפילית.

הכוכבים הבהירים ביותר שבערפילית הם זוג ענקים כחולים מסוג ספקטרלי B2 עם בהירות נראית מדרגה 10. אורם הכחול צובע את הערפילית באור כחלחל ומאפשר את הצפייה בה. פיזור ריילי גורם לפיזור חזק יותר של אור כחול לעומת אורכי גל ארוכים יותר ומחזק את הגוון הכחול של הערפילית.

== קישורים חיצוניים ==

*[http://messier.seds.org/m/m078.html מידע על M78 באתר SEDS]
* 

==הערות שוליים==

קטגוריה:ערפיליות החזרה
78
קטגוריה:קבוצת הכוכבים אוריון